3-jarige opgespoorChulu. Foto: Verskaf. ŉ Seuntjie (3) is opgespoor nadat ŉ reusesoektog na hom van stapel gestuur is deur die Nasionale Seereddingsinstituut (NSRI), die polisie, die polisie se honde-eenheid en lugvleuel asook lede van die gemeenskap. Die NSRI het in ŉ verklaring gesê die kind, net bekend as Chulu, het Donderdag omstreeks 16:30 verdwyn. “Hy is Vrydag teen 12:50 opgespoor deur twee NSRI-leerlingspanlede van St. Francisbaai die Oos-Kaap. Hy het onder bosse langs die Kromrivier in ŉ gebied wat bekend staan as Kromme River Shareblock gelê.” Volgens die NSRI is Chulu per polisiehelikopter na ŉ hospitaal geneem om ondersoek te word. Die NSRI vermoed Chulu het ŉ entjie van die huis gestap en toe verdwaal langs die Kromrivier. “Die polisie vermoed in dié stadium geen vuilspel nie, maar die ondersoek is nog nie afgehandel nie. Chulu se famiie is verskriklik bly en verlig dat hy veilig is,” het die NSRI in die verklaring gesê.